z a p i s n i k
 17. SEJE IZVRŠNEGA ODBORA NTZS, 
dne 12.03.2012, ob 16.00 uri, sejna soba Varnost Maribor, Šmartinska 106, Ljubljana.
Prisotni člani IO:  Marjan Hribar, Robert Smodiš, Janez Pezelj, Branko Mihorko, Matija Krnc, Božo Šetina,  Danijel Šarlah ;
Ostali: Jože Urh

Opravičili:
Boštjan Tancer, Peter Žibrat,  Mitja Horvat, Igor Varl.
Odsoten:       
Predlagan naslednji dnevni red:

1. Obravnava in sprejem dnevnega reda 
2. Pregled in potrditev zapisnikov. 

3. Trenutna finančna situacija (usmeritve izvajanja programov)

4. NT Center  (predstavitev g. Jože Urh, ga Sajda Slatinšek) 

5. Tekoče zadeve 

6. Razno 

Sklepčnost je zagotovljena (prisotnih 7 članov z glasovalno pravico).
ADD 1  G. Hribar odpre razpravo pod 1. točko dnevnega reda. Opraviči izostanek Sajde Slatinšek zaradi porodniškega dopusta.
Predlaga sprejem dnevnega reda:
Danijel Šarlah predlaga obravnavo pod točko 5. Tekoče zadeve: SP, priprave Malinska, Olimpijske kvalifikacije;

1. Obravnava in sprejem dnevnega reda 
2. Pregled in potrditev zapisnikov. 

3. Trenutna finančna situacija (usmeritve izvajanja programov)

4. NT Center  (predstavitev g. Jože Urh, ga Sajda Slatinšek) 

5. Tekoče zadeve (SP, priprave Malinska Olimpijske kvalifikacije;)
6. Razno 

Dnevni red  z dopolnitvami je bil soglasno sprejet.
Sklep 1: Izvršni odbor NTZS sprejme predlagani dnevni red z dopolnitvami.
ADD 2  Marjan Hribar odpre razpravo pod 2. točko dnevnega reda. 
Na zapisnika ni bilo nobenih pripomb.

G. Šetina predlaga dopolnitev korespondenčnih sej z bolj obširno obrazložitvijo.

Sklep je bil soglasno sprejet.
Sklep 2: Izvršni odbor NTZS potrjuje zapisnik 16. redne seje in zapisnik 22. korespondenčne seje. 
ADD 3  Marjan Hribar odpre razpravo pod 3. točko dnevnega reda.
Marjan Hribar v uvodu pojasni spremenjeno politiko države glede sofinanciranja.
Danijel Šarlah povzame predviden reprezentančni program do konca leta in potrebne finančne obveznosti za izpeljavo le tega.

G. Pezelj predlaga, da se pripravi predlog kjer se natančno ovrednotijo stroški pisarne.

G. Šetina vpraša ali bodo priprave pred Dortmundom, kakšni bodo prilivi glede na uvrstitev Bojana Tokiča na OI in kako je s sodelovanjem med ZŠIS-POK in NTZS?

Danijel Šarlah odgovori, da do sedaj nismo dobili prilivov od OKS za uvrstitev Bojana Tokiča. Priprave bodo izvedene v skladu z zmožnostmi igralk in igralcev.

Marjan Hribar odgovori, da pravno formalno nismo s para reprezentanco sklenili nobenega dogovora in da sodelujemo v skladu z danimi možnostmi.

Branko Mihorko pojasni, da je v pripravi pogodba za sodelovanje in da v praksi NTZS ne more kandidirati za nobena sistemska sredstva, po drugi strani pa vsa mednarodna korespondenca poteka preko NTZS. 

Matija Krnc pove, da tudi sodniki zgledno sodelujejo z ZŠIS.

Božo Šetina vpraša kako je z neplačniki.

Danijel Šarlah odgovori, da so bili opomini poslani.
Robert Smodiš omeni težave pri izplačevanju sodnikov.
Sklepi so bili soglasno sprejeti.

.
Sklep 3: Izvršni odbor NTZS se je seznanil s trenutnim finančnim stanjem NTZS in nalaga pisarni, da pripravi predlog določitve višine ponderja za režijo pri izvajanju samih programov.
Sklep 4: Izvršni odbor NTZS, da se v primeru neplačnikov ureja v skladu s pravilnikom. Pisarna obvesti komisarja lige, da v primeru neplačila klubov ligašev le ti ne bodo mogli igrati naslednji krog SNTL.
Sklep 5: Izvršni odbor NTZS nalaga predsednikom komisij NTZS, da pregledajo vse Pravilnike NTZS in vse kar vpliva na njihovo delo in njihove pristojnosti. Predloge sprememb naj pripravijo do konca aprila.
ADD 4  Marjan Hribar pod 4. točko dnevnega reda preda besedo Jožetu Urhu.

Marjan Hribar pojasni, da smo takšno predstavitev imeli po pripravah na Otočcu za starše in trenerje in da je bil z zanimanjem in odzivom zelo zadovoljen.

Jože Urh predstavi svoje videnje delovanja NT centra s strokovno trenažnega vidika.
Danijel Šarlah predstavi strokovni vidik delovanja NT centra.
Marjan Hribar povzame gradivo, ki ga je pripravila Sajda Slatinšek o pedagoškem vidiku delovanja NT centra.
Razvije se debata o prednostih NT centra ter možnosti ustanovitve NT centra v Novem mestu.

Večina članov Izvršnega odbora podpira predlog o ustanovitvi NT centra, saj bomo le tako zagotovili napredek 

Sklep je bil soglasno sprejet.

Sklep 6: Izvršni odbor NTZS se je seznanil s projektom ustanovitve namiznoteniškega trening centra Slovenije v Novem mestu in jo podpira.
ADD  5  Marjan Hribar odpre razpravo pod 5. točko dnevnega reda.
Danijel Šarlah predlaga delegacijo za Svetovno prvenstvo v Dortmundu in sicer 4 člani, 4 članice, dva selektorja, vodja, maser in novinar. 
Božo Šetina vpraša kako se je zgodilo, da je Deni Kožul predal tekmo v Lignanu.
Jože Urh in Matija Krnc obrazložita splet okoliščin, ki je povzročil, da je igralec zamudil na tekmo.

Sklepi so bili soglasno sprejeti.

Sklep 7: Izvršni odbor NTZS potrjuje kvoto za Svetovno prvenstvo in sicer 4 člani, 4 članice, dva selektorja, vodja, maser in novinar.
Sklep 8: Izvršni odbor NTZS se je seznanil z dogodki in problematiko v Lignanu ter nalaga pisarni, da poročilo selektorja o teh dogodkih in pritožbo posreduje na ITTF.
ADD 6  Pod točko 6. ni bilo razprave.
Seja je bila zaključena ob 20.00 uri.







           Zapisala: Sajda Slatinšek
